KS Daily View 24 ส.ค. 2022
24 สิงหาคม 2565

KS Daily View 24.08.2022 > ราคาน้ำมันดิบยืนเหนือ 100 เหรียญ รอติดตาม Jackson Hole ปลายสัปดาห์/ งาน Thailand Focus SET วันนี้คาด 1616-1640 จุด หุ้นแนะนำ  SPRC,  AMATA
ประเด็นสำคัญที่เกิดขึ้นเมื่อวาน :
ต่างประเทศ
1.)รายงานดัชนีเศรษฐกิจฝั่งสหรัฐเมื่อคืนออกมาต่ำคาดและชะลอลงจากเดือนก่อนหน้าเกือบทุกดัชนี  อาทิ Service PMI เดือน ส.ค. ที่ 44.1 จุด ต่ำกว่าตลาดคาด 49.2 จุด,   Manufacturing  PMI เดือน ส.ค. ที่ 51.3 จุด ต่ำกว่าตลาดคาด 52.0 จุด, ยอดขายบ้านใหม่ เดือน ก.ค. อยุ่ที่ 5.11 แสนหลังต่ำกว่าตลาดคาด  5.75 แสนหลัง ฯลฯ โดย Fed funds futures คาดการณ์การขึ้นดอกเบี้ย 55% มองขึ้น 75bps. และ 45% มองขึ้น 50bps. ในการประชุมเดือน ก.ย.
2.)ราคาสินค้าโภคภัณฑ์หลายประเภทยังปรับขึ้นต่อเนื่องทั้ง Soft Commodity ฯลฯ แต่หลักๆคือ ราคาน้ำมันดิบ Brent ปรับขึ้นแรง ปิดที่  US$100.22/bbl (+3.9% DoD) หนุนจากซาอุดีอาระเบียเสนอให้กลุ่มประเทศ OPECลดกำลังการผลิตน้ำมัน โดยรวมถือ Sentiment บวกต่อหุ้นกลุ่มน้ำมัน และโรงกลั่น   และราคาก๊าซธรรมชาติในสหรัฐฯ พุ่งทำจุดสูงสุดใหม่ที่ US$10/mmBTU ก่อนอ่อนตัวลงมาปิดที่ระดับ US$9.19/mmBTU จากความวิตกกังวลเรื่องรัสเซียจะปิดซ่อมบำรุงท่อส่งก๊าซ Nord Stream 1 และ Freeport LNG facility จะกลับมาเร่ิมดำเนินการได้ในเดือน พ.ย. และเต็มกำลังในเดือน มี.ค. ซึ่งช้ากว่าแผนเดิม 1 เดือน KS ประเมินข่าวดังกล่าวเป็นบวกกับ BANPU แต่ลบกับ IVL
3.)ค่าเงินหยวนเช้านี้อ่อนค่าสุดในรอบ 2 ปีแตะ 6.86 หยวนต่อ USD หรือลดลงมากกว่า 8% YTD เนื่องจากธนาคารกลางจีน(PBOC) ลดดอกเบี้ยเพื่อประคองเศรษฐกิจที่กำลังชะลอตัว มองเป็นลบกับกลุ่มส่งออกของไทยส่งออกไปจีน แต่จะเป็นบวกกับบริษัทที่นำเข้าสินค้าจากจีนมาขายในประเทศ
ในประเทศ :
1.)ผลประชุม ครม.อนุมัติงบประมาณวงเงิน 1.84 หมื่นล้านบาทค่าบริหารสาธารณสุข ภายใต้ระบบหลักประกันสุขภาพแห่งชาติปี 2565 และอนุมติงบกลาง 2.92 พันล้านบาทอุดหนุนราคายานยนต์ไฟฟ้า 18,000-150,000 บาท/คันประเมินเป็น Sentiment บวกต่อกลุ่มนิคม,กลุ่มยานยนต์,กลุ่มอิเล็กทรอนิกส์ ฯลฯ
2.)ร่าง พรบ.งบประมาณประจำปี พ.ศ. 2566 ผ่านสภาฯในวาระ 3 ด้วยคะแนน 258 ต่อ 180 ถัดไปวุฒิสภาพิจารณา พรบ.งบภายใน 20 วัน KS คาดผ่าน โดยรวมประเมินเป็น sentiment บวกต่อการลงทุนในประเทศ
ประเด็นที่ต้องติดตาม  
ฝั่งต่างประเทศ : Key Highlight คือติดตามถ้อยแถลงของ Fed Chair Powell ในงาน Jackson Hole Economic Symposium ปลายสัปดาห์นี้
ในประเทศ :
1.)วันนี้ติดตามมติของตุลาการศาลรัฐธรรมนูญ  กรณีนายกฯ ครบ 8 ปี
2.)ติดตามงาน Thailand Focus วันนี้วันแรก – 26 ส.ค.  โดยจะมีบุคคลสำคัญของรัฐบาลทั้งรัฐมนตรี ผู้ว่าธปท. คาดว่าประเด็นสำคัญคาดจะเน้นไปที่ทิศทางดอกเบี้ย, ธุรกิจท่องเที่ยว , Data center, logistic, ฐานการผลิต ส่วนบริษัทจดทะเบียนหลักๆที่ให้ Outlook หลักๆ คือ  GULF, SCGP, BCP,CPF, ORIฯ
3.)ติดตามตัวเลขส่งออก นำเข้าเดือน ก.ค. ที่จะประกาศในสัปดาห์หน้า โดยตลาดคาดคาดส่งออกโต 10.7% YoY และนำเข้าโต 21.6% YoY ซึ่งต้องตามดูตัวเลขกลุ่มที่เกี่ยวข้องได้แก่ ส่งออกอาหาร, อาหารสัตว์, เครื่องดื่ม อิเล็กทรอนิกส์ รวมถึงยานยนต์ เป็นต้น ขณะที่ฝั่งนำเข้าก็ติดตามยอดนำเข้าสินค้า IT ซึ่งจะให้ภาพแนวโน้มยอดขายใน 3Q22
มุมมองตลาดหุ้นวันนี้  : ประเมินตลาดหุ้นไทยวันนี้คาดแกว่งตัว Sideway ตามตลาดหุ้นต่างประเทศ และคาดแรงหนุนจะยังมาจากหุ้นกลุ่มพลังงาน    แต่ประเมิน Upside ในการปรับขึ้นยังจำกัด  แม้ SET Index ปรับขึ้นมายืนเหนือ 1630 จุดอีกครั้ง โดย KS ยังคงมุมมองกรอบการเคลื่อนไหวจะอยุ่บริเวณ 1616 -1643 จุด
Theme การลงทุน  :
1.)กลุ่มนิคมอุตสาหกรรม คาดได้กระแสบวกจากการย้านฐานการผลิต แนะนำ AMATA
2.)กลุ่มเปิดเมือง หนุนจากรัฐพึ่งขยาย visa ต่างชาติเป็น 45 วันจากเดิม 30วัน และนักท่องเที่ยวตั้งแต่ต้นปีรวมอยู่ที่ 4 ล้านคน อาทิ ERW, AWC, BA
3.)กลุ่มหุ้น Defensive ช่วงตลาดผันผวน BDMS, GULF
4.)กลุ่มพลังงานคาดได้กระแสเชิงบวกจากราคาพลังงานที่ปรับขึ้นระยะสั้น แนะนำเก็งกำไร PTTEP, SPRC, BANPU
มุมมองตลาดหุ้น  SET วันนี้คาด 1616-1640 จุด หุ้นแนะนำ SPRC, AMATA
Top pick :
SPRC(ราคาพื้นฐาน 13.0  บาท)
1.) Catalyst หนุนราคาหุ้นระยะสั้นมาจากราคาน้ำมันดิบที่ปรับขึ้นและทิศทางกำไรในปี 2565 แข็งแกร่ง
2.)ราคาหุ้น SPRC ซื้อขายที่ PBV ปี 2566 ที่  1.1เท่า หรือ -0.5SD
AMATA(ราคาพื้นฐาน 24.0 บาท)
1.)เป็นหนึ่งในผู้ที่ได้รับประโยชน์จากการลงทุน การโยกย้านฐานการผลิต จากสถานการณ์ความตึงเครียดด้านภูมิรัฐศาสตร์ ไต้หวัน-จีน- สหรัฐ เนื่องจาก AMATA มีนิคมทั้งในไทย และเวียดนาม
2.)เราคาดกำไรจะโตต่อเนื่องในไตรมาส 3 และ ไตรมาส 4
3.)ราคาหุ้นปัจจุบันซื้อขายที่ PER ปี 2565 ที่ 10.7 เท่า ต่ำกว่า -1SD ที่ระดับค่าเฉลี่ย 5 ปี
รายงานตัวเลขเศรษฐกิจ
วันพุธ ติดตามตัวเลข Durable Goods Order ของสหรัฐฯ เดือน ก.ค. คาด +0.5% MoM ตัวเลข Pending Home Sales ของสหรัฐฯ เดือน ก.ค. คาด -3.8% MoM และปริมาณสต๊อกน้ำมันดิบของสหรัฐฯ
วันพฤหัสฯ ติดตามการประชุมธนาคารกลางเกาหลีใต้คาดปรับขึ้นดอกเบี้ยนโยบาย 25bps. เป็น 2.50% ตัวเลข Ifo Business Climate Index ของเยอรมันเดือน ส.ค. คาด -2.1% MoM เป็น 86.7 จุด ตัวเลข Initial Jobless Claim ของสหรัฐฯ รายสัปดาห์คาด +253K เพิ่มขึ้นจากสัปดาห์ก่อนที่ +250K และปริมาณสต๊อกน้ำมันดิบรายสัปดาห์ของสหรัฐฯ
วันศุกร์ ติดตามดัชนีความเชื่อมั่นผู้บริโภคของเยอรมันเดือน ก.ย. โดย GFk คาด -31.5 จุดแย่ลงจากเดือนก่อนหน้าที่ -30.6 จุด ตัวเลข Personal Spending ของสหรัฐฯ เดือน ก.ค. คาด +0.4% MoM ตัวเลข Personal Income ของสหรัฐฯ เดือน ก.ค. คาด +0.6% MoM ตัวเลข PCE Price Index เดือน ก.ค. คาด +6.2% YoY ชะลอตัวลงจากเดือนก่อนหน้าที่ +6.8% YoY และถ้อยแถลงของ Fed Chair Powell ในงาน Jackson Hole Economic Symposium
#KS #KSecurities #ลงทุน #Investment #KSTODAY